open-index/open-wikipedia-markdown huggingface dataset:
קסאנתיפוס הספרטני

**קְסָאנְתִיפּוֹס** (ביוונית: Ξάνθιππος, בלטינית: Xanthippus) היה מצביא שכיר חרב ספרטני, שנלחם בשירותה של קרתגו במלחמה הפונית הראשונה. הישגו הגדול היה הניצחון על הצבא הרומאי בקרב בגרדס (255 לפנה"ס) ושביית הקונסול מרקוס אטיליוס רגולוס.

בשנת 256 לפנה"ס פלשו הרומאים לאפריקה לאחר שהתגברו על הצי הקרתגי בקרב אקנומוס, והביסו את צבא קרתגו בקרב אדיס. המפלה הייתה הרת-אסון לקרתגים. תנאי השלום שהציב להם אטיליוס רגולוס היו קשים מכדי שיוכלו לקבלם, ועתה נשקפה סכנה של ממש כי עירם תיפול במצור לידי הרומאים. באותם רגעים קריטיים לגורל ארצם, מספר ההיסטוריון היווני פוליביוס, נחלץ לעזרתם קסאנתיפוס, שכיר-חרב ספרטני בשירותם, "שגדל בחינוך הלאקוני והיה בעל ניסיון צבאי מתאים". קרוב לוודאי כי מנהיגי הקרתגים הם שפנו אל קסאנתיפוס כדי להסתייע בכישוריו הצבאיים. הוא יעץ להם להיערך לקרב במישור תוך ניצול יתרונם בפרשים ובפילים, ובהסכמתם ערך את הכוחות, אימן את החיילים ועודד את רוחם לקראת ההתנגשות הצפויה. עצותיו הוכחו כנבונות, ובקרב שניטש בתחילת מאי 255 בעמק הנהר בגרדס (בהווה: מג'רדה) ניגפו חילות רגולוס והוא עצמו נפל בשבי. לאחר הניצחון, שהיה נקודת מפנה חשובה במלחמה בין הקרתגים לרומאים, שב קסאנתיפוס לארצו. דיודורוס כותב כי בשל קנאתם לו, העמידו הקרתגים לרשותו אונייה רעועה במיוחד, והוא טבע עימה במימיו הסוערים של הים האדריאטי. פוליביוס הכיר כנראה את סיפור המעשה, אך פקפק באמינותו ולכן לא הזכיר אותו בחיבורו אלא ברמז.

## מקורות
* פוליביוס. **היסטוריה**. כרך ראשון, ספרים א-ו. תרגם וכתב מבואות בנימין שימרון. ירושלים, מוסד ביאליק, 1991.

* Polybius. Translated by W.R. Paton. The Loeb Classical Library. Cambridge (MA), Harvard University Press, and London, William Heinemann, 1922-1925. Digitized copy in: LacusCurtius.
* Diodorus. Translated by C.H. Oldfather. The Loeb Classical Library. Cambridge (MA), Harvard University Press, and London, William Heinemann, 1933-1957.
Appianus. Translated by H. White. Loeb Classical Library. Cambridge (MA), Harvard University Press, and London, William Heinemann, 1912 (reprinted 1964).


## הערות שוליים

קטגוריה:המלחמה הפונית הראשונה
קטגוריה:ספרטנים מן העת העתיקה
קטגוריה:יוונים הלניסטיים
ברוך ונגר

**ברוך ונגר** (28 בפברואר 1930 – 22 בנובמבר 1988) היה ממייסדי כרמיאל, ראש המועצה וראש העירייה הראשון שלה. כינויו היה "הבנאי הגדול".

## ביוגרפיה
ונגר נולד בקמפולונג מולדובנסק, שב-בוקובינה, רומניה. ב-1941 גלה לאוקראינה, וב-1944 שב לעירו. ב-1946 עלה על ספינת מעפילים, אך בדרכו לארץ ישראל נתפסה הספינה בידי הבריטים, והוא גורש למחנה מעצר בקפריסין. ב-1949, לאחר קום המדינה, הגיע לישראל, והתיישב בדגניה א'. ב-1950 התגייס לחיל התותחנים, והשתחרר ב-1958 בדרגת רב-סרן.

לאחר שחרורו מצה"ל, עבד ונגר במשרד השיכון. במסגרת תפקידו, מונה ב-1968 לראש צוות ההקמה של העיר כרמיאל. כאשר הוקם היישוב, מינה אותו שר הפנים יוסף בורג לראש המועצה הממונה (1971), וב-1973 נבחר לראש המועצה הראשונה, כמועמד המערך, ברוב של כ-70% מקולות הבוחרים. ב-1985 הוכרזה כרמיאל לעיר, וונגר היה לראש העיר.

במהלך כהונתו של ונגר בעיר, הוקמה בה מכללת אורט בראודה ונוסד פסטיבל המחול של העיר.

ונגר נפטר ב-1988, בעודו מכהן בתפקידו. בבחירות, שנערכו זמן קצר אחר כך, ניצח עדי אלדר, שכיהן בתפקיד עד 2018.

לזכרו נחתמה ב-10 במאי 2018 ברית ערים תאומות בין כרמיאל ובין קמפולונג מולדובנסק - עיר הולדתו.

על שמו של ונגר קרויים אתרים שונים ברחבי כרמיאל: בית הספר אורט פסגות, מרכז אומנויות ופארק.

## קישורים חיצוניים

* ברוך ונגר באתר בית ספר פסגות בכרמיאל
* 

## הערות שוליים

קטגוריה:ישראלים ילידי רומניה
קטגוריה:גולי מחנות המעצר בקפריסין
קטגוריה:עולים לאחר קום המדינה: 1948–1950
קטגוריה:דגניה א': אישים
קטגוריה:חיילי חיל התותחנים
קטגוריה:רבי-סרנים בצה"ל
קטגוריה:ראשי עיריית כרמיאל
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1930
קטגוריה:ישראלים שנפטרו ב-1988
נבחרת גביע דייוויס של קנדה

**נבחרת גביע הדייוויס של קנדה** היא נבחרת טניס הגברים הלאומית של קנדה המשחקת בבית העליון של גביע דייוויס השנתי-עולמי. הנבחרת מורכבת מבכירי הטניסאים הקנדים.

הישג השיא של נבחרת גביע הדייוויס הקנדית הוא זכייה בתואר ב-2022.

נבחרת קנדה משתתפת בגביע דייוויס החל משנת 1913. נכון לשנת 2025 שיחקה קנדה ב-180 משחקים בינלאומיים, וניצחה ב-83 מהם. דניאל נסטור הוא השחקן בעל מספר ההשתתפויות הגדול ביותר, 53. בנוסף להיותו השחקן בעל מספר הניצחונות הרבים המשחקים, 48 במספרם.

נבחרת קנדה הייתה בבית העליון ב-2004 והיא הצליחה להעפיל בחזרה בשנת 2012 לאחר ניצחון על נבחרתה של ישראל. ב2013 היא הצליחה להגיע למשחק חצי גמר. ב-2019 הפסידה הנבחרת בגמר לספרד. בשנת 2022 היא זכתה בתואר.

## קישורים חיצוניים

* נבחרת גביע הדייוויס של קנדה - דף הנבחרת באתר גביע דייוויס
## הערות שוליים

קנדה
גביע דייוויס
קטגוריה:קנדה: טניס
כיכר פיגאל

שמאל|ממוזער|250px|
**כיכר פּיגָאל** (בצרפתית: **place Pigalle**) היא כיכר עירונית הממוקמת ברובע התשיעי של פריז בירת צרפת, לרגלי גבעת מונמרטר.
הכיכר ממוקמת במפגש שדרת קלישי ושדרת רוששואר

הכיכר קרויה על שמו של ז'אן-בטיסט פיגאל. בשל שמה של הכיכר, מכונה גם הרובע שסביבו "פיגאל".

בסוף המאה ה-19 הייתה הכיכר והרחובות הסמוכים לה מרכז של קהילה ספרותית ושל אינטלקטואלים. בייחוד נודע קפה נובל אתנה (Nouvel Athene) שהיה ממוקם בכיכר, שהיה מרכז לאמנים ואנשי רוח. הקפה נסגר בראשית המאה העשרים, וסגירתו היוותה סמל לניצחון האמנים הקוביסטים (שנהגו לשבת בבית המרזח לפין אגיל שעל גבעת מונמרטר) על האמנים הפורמליסטים של נובל אתנה.

כיום הכיכר היא מרכז של מכוני ליווי ומופעי חשפנות ובאזור הכיכר נפוצה זנות.

## ראו גם

## קישורים חיצוניים

פיגאל
קטגוריה:הרובע התשיעי של פריז
נרבון

**נַרְבּוֹן** (בצרפתית: **Narbonne**, באוקסיטנית: **Narbona**, בעברית מסורתית **נרבּונה**) היא עיר באוקסיטניה שבצרפת בה מתגוררים כ-55,000 תושבים.

## היסטוריה
נרבון נוסדה בגליה בשנת 118 לפני הספירה כקולוניה Narbo Martius שהייתה בנקודת ההצטלבות של הדרך הרומית מאיטליה לספרד, הוויה דומיטיה  והדרך שעברה לאורך צרפת, הוויה אקויטניה , על חוף נהר האודה. במטרה להצמיח את נרבון כאלטרנטיבה למרסיי, שהתמרדה נגד השלטון הרומאי, קיבלו חיילי הלגיון העשירי של יוליוס קיסר חלקות אדמה באזור. בהמשך, הייתה נרבון לבירה של הפרובינציה הרומאית גליה נרבוניס דבר שהביא להמשך צמיחת העיר.

לאחר התמוטטות האימפריה הרומית, הייתה נרבון בירת הפרובינציה ספטומניה של הוויזיגותים. היא הייתה חלק מחליפות קורדובה, עד כיבושה על ידי הפרנקים. במאה ה-14 ירדה מגדולתה בעקבות שיטפון (1320), שינוי זרימת הנהרות מהם התפרנסה, כיבושי אדוארד הנסיך השחור, והמגפה השחורה.

בעיר נמצאת קתדרלת נרבון – קתדרלה גותית שבנייתה לא הושלמה.

### יהדות נרבון
החל מהמאה ה-9 הייתה נרבון מרכזם של חכמי פרובנס, שתורתם ופסקי ההלכה שלהם הופצו בכל אירופה, ספרד וצפון אפריקה, וגאונותם הייתה לשם דבר בקרב חכמי ישראל של אותה תקופה. היהודים התיישבו בנרבון בסביבות המאה ה-5, ועד למאה ה-12 הקהילה התרחבה ומנתה כ-2,000 איש. נרבון וחכמיה מוזכרים לעיתים קרובות בספרות הבתר-תלמודית. מקור אחד, אברהם אבן דאוד מטולדו, החשיב את חכמי נרבונה כגאונים, בדומה לגאוני בבל. במאות ה-12 וה-13 עברה הקהילה סדרה של עליות ומורדות טרם שקיעתה הממושכת.

## קישורים חיצוניים

* 

* 
* 
* 

קטגוריה:צרפת: ערי חוף
קטגוריה:לנגדוק-רוסיון: ערים
חמאם

שמאל|ממוזער|250px|החדר החם בחמאם בהרמון. אבן השיש המוגבהת במרכזו של האולם ולאורך הקירות קבועים ברזי המים
[250px|ממוזער|שמאל|פנים חמאם מצרי בהדפס מאת [ג'ובאני בטיסטה צ'קי אחרי ויוואן דנון]]
שמאל|ממוזער|250px|מראה בחמאם
[שמאל|ממוזער|250px|החדר החם בחמאם ביי ב[סלוניקי]]
ממוזער|250px|תרשים של חמאם ביי בסלוניקי: בכתום החלק המיועד לגברים, בצהוב לנשים, ובאדום הבאר. שני חלקי המבנה (לגברים ולנשים) מחולקים לשלושה שלבים כל אחד
ממוזער|חורבת החמאם הטורקי ברחוב יחזקאל בירושלים
**חמאם** (בטורקית: **Hamam**; בערבית: **حمّام**), או בית מרחץ טורקי, הוא בית מרחץ לח המקובל ברחבי המזרח התיכון וצפון אפריקה. האירופאים למדו אודות החמאם באמצעות מגעיהם עם האימפריה העות'מאנית, ועל כן הוא סווג כ"טורקי" (בטורקית ובערבית החמאם אינו מוגדר כ"טורקי"). בהתייחס לבתי המרחץ באל-אנדלוס מקובל גם המינוח "בית מרחץ מורי", ובעברית ישראלית מדוברת מכונה החמאם לעיתים בכינוי (המכיל כפילות או יתירות) "סאונה לחה".

## היסטוריה
החמאם התעצב במזרח התיכון והתפשט במקביל להתפשטות האסלאם ולאחר מכן. מקורו בבית המרחץ הרומי שהמשיך והיה בשימוש גם בתקופת האימפריה הביזנטית. בתי המרחץ הראשונים מסוג זה הופיעו בעבר הירדן בימי הביניים. הם אומצו והותאמו למנהגי הטהרה של האסלאם, המטיף להגיינה ולרחצה, במיוחד לפני התפילה, ומאוחר יותר הפכו למאפיין חיוני בכל עיר עות'מאנית.

הרחצה בחמאם הייתה נפרדת לנשים ולגברים, והוא היה למקום מפגש חברתי, שלעיתים כלל גם בידור או הגשת משקאות ואוכל, ונקשר עם אירועים שונים כמו חתונות, לידה או חגים. עם השנים התפתחו בו מנהגים ייחודיים של רחצה טקסית שחולקה למספר שלבים. הבילוי בחמאם החל בשהיה בחדר הזעה חם, המשיך ברחצה במים ובסבון, והסתיים בהתרגעות בחדר קריר. לעיתים הוא כלל עיסוי, שפשוף העור או הלקאת הגוף בתחילתו. באימפריה העות'מאנית שימש נער צעיר שכונה בטורקית טלאק (Tellak) כבלן בחמאם, ולתפקיד היה גם פן הומוארוטי, ולעיתים אף רומנטי. במאה ה-20 נעלם פן זה מתרבות החמאם, וכיום התפקיד מבוצע בטורקיה על ידי בגירים.

החמאם הובא לבריטניה במאה ה-19 והפך לאופנה פופולרית, שבשיאה פעלו באיים הבריטים מאות בתי מרחץ כאלה. משם הוא התפשט לארצות מערב אירופה האחרות, ואף לאוסטרליה (1859), ארצות הברית (1863), קנדה (1869) ולניו זילנד (1874). עם התפתחות חדרי האמבטיה בבתים פרטיים, נעלם החמאם כמעט לחלוטין בחלק מארצות מוצאו, כמו טורקיה או מצרים, וחשיבותו החברתית פחתה; אך השימוש בו עדיין רווח בארצות המערב כחלק מתרבות הפנאי וטיפוח הגוף. לעיתים השימוש בחמאם כזה משותף לבני שני המינים בו"ז.

## המבנה
בדומה לבית המרחץ הרומי, נבנה חמאם אופייני משלושה חלקים שנבדלו זה מזה בטמפרטורה ובייעוד. החדר החם ביותר עטור פעמים רבות בכיפה, ובה קבועים חלונות זכוכית קטנים שאפשרו חדירת מוגבלת של אור. חלונות אלה עוצבו לעיתים קרובות בצורות גאומטריות שונות, כגון כוכבים. במרכז החדר ניצב משטח שיש מוגבה שעליו שוכבים הרוחצים, ובפינותיו הותקנו ברזי מים. המקום שימש כחדר הזעה ועיסוי. החדר החמים שימש לרחצה במים וסבון והחדר הקר להתרגעות. החמאם חולק לאזור לנשים ולאזור לגברים, שבדרך כלל היה גדול ומהודר יותר. במקומות בהם הדבר לא התאפשר נקבעו שעות שונות לשימוש במקום על ידי גברים ועל ידי נשים. 

החמאם המודרני בעולם המערבי כולל בדרך כלל רק את החדר החם. משטח השיש, שאיבד את תפקידו והפך לספסל בלבד, עבר ממרכז החדר והוא מותקן בסמוך לקירותיו, בדומה למקובל בסאונה הפינית.

## ראו גם
* בית מרחץ
* סאונה

## קישורים חיצוניים

* 
* 

קטגוריה:טיפוסי מבנים
קטגוריה:מרחצאות
קטגוריה:טורקיה: המצאות
כיכר קלישי

שמאל|250px|ממוזער|כיכר קלישי
**כיכר קלישי** (בצרפתית: **Place de Clichy** או **Place Clichy**) היא כיכר עירונית הממוקמת בצפון־מערב פריז, בירת צרפת.

הכיכר נמצאת במפגש בין הרובע השמיני, התשיעי, השבעה עשר והשמונה עשר של פריז.

הכיכר היא אחד משלושה אתרים בהם נפגשים ארבעה רבעים; שני האתרים האחרים הם גשר סן מישל (מפגש הרובע הראשון, הרביעי, החמישי והשישי) וכיכר בלוויל (מפגש הרובע העשירי, ה-11, ה-19 וה-20).

סביב הכיכר מבנים בסגנונות שונות, ובהם חנויות, בתי עסק ובתי קולנוע.

## היסטוריה
במרץ 1814, בשלהי האימפריה הצרפתית הראשונה צעדו 800,000 חיילים (בעיקר חיילים רוסיים) בדרכם לכבוש את פריז. הצבא הזר המתקדם חלף את המחסומים שהוצבו בבלוויל ובפאנטין, כבש את גבעת מונמרטר והתקדם לעבר המשמר הלאומי של צרפת שמנה 70,000 חיילים צרפתיים, הגן על רצועה ארוכה בין קלישי לנוילי. מחשש לכיבוש העיר, בון-אדריאן ז'אנו דה מונסי יצר מחסום באתר כיכר קלישי והגן עליו עם 15,000 מתנדבים – מרביתם סטודנטים של האקול פוליטקניק והאקול וטרינייר (בית הספר הפוליטכני ובית הספר לווטרינריה). על אף חוסר הניסיון של המתנדבים, הצליחו הסטודנטים להגן על אזור קלישי ולעמוד בפני הצבא המתקדם עד לשביתת הנשק שהוכרזה ב-30 במרץ 1814.

לציון האירוע מוצב בלב הכיכר פסל בגובה 6 מטרים, מעשה ידי אמדה דובלמאר המוקדש לה דה מונסי.

## קישורים חיצוניים

* תמונות היסטוריות של הכיכר 

קלישי
קטגוריה:הרובע השמיני של פריז
קטגוריה:הרובע התשיעי של פריז
קטגוריה:הרובע השבעה-עשר של פריז
קטגוריה:הרובע השמונה-עשר של פריז
קסאנתיפוס

[שמאל|ממוזער|200px|[אוסטרקון ועליו השם "קסאנתיפוס" (484 לפנה"ס)]]

**קְסָאנְתִיפּוֹס בן אָרִיפְרוֹן** (ביוונית: **Ξάνθιππος**, בלטינית: **Xanthippus**) היה מדינאי ומצביא אתונאי, שעיקר פעילותו ברבע הראשון של המאה ה-5 לפנה"ס. היה אביו של המנהיג האתונאי הנודע פריקלס.

קסאנתיפוס היה אחראי להדחתו של מילטיאדס הצעיר, שנכשל בכיבוש פארוס בשנת 489 לפנה"ס. בשנים 484-485 לפנה"ס הוגלה מאתונה על ידי יריביו הפוליטיים. פיקד על הצבא האתונאי בקרב מיקאלה (479 לפנה"ס) והובילו לניצחון על הפרסים. שימש כארכון בשנת 479 לפנה"ס. הוא מת כנראה ב-472 לפנה"ס.

אשתו, אגריסטה, הייתה בת למשפחת האַלְקמַיוֹנִידִים. קשריה המשפחתיים מילאו תפקיד מכריע בתחילת פעילותו הפוליטית של בעלה. אגריסטה הייתה נינתו של קלייסתנס, הטיראן סיקיון, ואחייניתו של הרפורמטור האתונאי קלייסתנס, אף הוא בן למשפחת האלקמונידים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים אתונאים
קטגוריה:יוונים בתקופה ההלנית
מחוז אולבני

**מחוז אוֹ֫לְבָּנִי** (באנגלית **Albany County**) הוא שמם של שני מחוזות שונים בארצות הברית, בשתי מדינות שונות.
מחוז אולבני (ויומינג)

**מחוז אולבני** (באנגלית: **Albany County**) הוא מחוז של מדינת ויומינג שבארצות הברית. נכון לשנת 2000 התגוררו במחוז 32,014 תושבים. בירת המחוז היא העיר לאראמי. במחוז ממוקמת אוניברסיטת ויומינג.

## היסטוריה
מחוז אולבני הוקם ב-16 בדצמבר 1868 בעקבות חלוקת מחוז לארמי שהיווה אז חלק מטריטוריית דקוטה. המחוז הפך לחלק מטריטוריית ויומינג כאשר זו הוקמה ב-19 במאי 1869, ולימים הפך לחלק ממדינת ויומינג.

## גאוגרפיה
שטחו של מחוז אולבני 11,160 קמ"ר מהם 11,066 קמ"ר הם שטחי יבשה, ו-93 קמ"ר (0.84%) הם שטחי מים. מחוז קונוורס גובל במחוז אולבני מצפון, המחוזות מחוז פלאטה ומחוז לאראמי גובלים בו ממזרח, מחוז לרימר שבמדינת קולורדו גובל בו מדרום, מחוז ג'קסון שמדינת קולורדו גובל במחוז אולבני בדרום מערב, ומחוז קרבון שבמדינת ויומינג גובל במחוז אולבני ממערב.

## אוכלוסין
נכון לשנת 2000 מתגוררים במחוז 32,014 תושבים. צפיפות האוכלוסין הממוצעת היא 3 נפשות לקמ"ר.
24.4% מתושבי המחוז הם ממוצא גרמני, 11.1% ממוצא אנגלי, 10.2% ממוצא אירי.

## קישורים חיצוניים

* 
* מרשם האתרים ההיסטוריים הלאומי - אתרי מחוז אולבני

אולבני
גאולה סירי

שמאל|ממוזער|350px|סירי בעת הטלת כידון

**גאולה סירי** (נולדה ב-1949) היא אלופה פאראלימפית ישראלית ושיאנית עולם בספורט הנכים.

## ביוגרפיה
סירי נולדה בתימן ועלתה ארצה עם משפחתה בשנת 1950, במסגרת מבצע "מרבד הקסמים". הם שוכנו באוהלים במעברת עין שמר, שם גרו כשנה. שלושה חודשים לאחר בואם, בהיותם במעברה, חלתה בשיתוק ילדים. היא עברה סדרת ניתוחים ללא הועיל, ועם השנים מצבה הוחמר. שנה לאחר בואם עברה משפחתה להתגורר בבת-ים, בה מתגוררת סירי גם כיום.

בשנת 1963 החלה סירי בפעילות ספורטיבית במרכז הספורט לנכים (מועדון "ספיבק") ברמת גן. ב זכתה בשבע מדליות: מדליית זהב בכדורסל, שתי מדליות כסף וארבע מדליות ארד בתחומי האתלטיקה. בשנת 1969 השתתפה במשחקי סטוק מנדוויל וזכתה בתשע מדליות: 4 זהב, 4 כסף, ו-1 ארד. במשחקים אלה קבעה שיא עולמי בקרב חמש.

בשנת 1985 יצאה סירי שוב למשחקי סטוק מנדוויל, בהם זכתה בשלוש מדליות: מדליית זהב בהטלת כידון, ומדליות כסף בהדיפת כדור ברזל ובזריקת דיסקוס. היא השתתפה בשנית עם נבחרת ישראל ב, אך לא זכתה שם במדליה.

בשנת 2009 השתתפה סירי באליפות אירופה לנכים בטניס שולחן שנערכה בג'נובה, איטליה, וזכתה במדליית ארד.

פעילותה הספורטיבית נמשכה לאורך השנים. סירי השתתפה בתחרויות רבות באתלטיקה קלה, כדורסל, שחייה וחץ וקשת וזכתה במדליות ובגביעים. שנים רבות ברציפות הייתה גם אלופת ישראל בטניס שולחן. כמו כן היא השתתפה 17 פעם בצליחת הכנרת ושלוש פעמים במשחה "קריעת ים סוף" באילת. סירי לקחה חלק פעמים רבות בצעדות ירושלים והשתתפה מספר פעמים במרתון תל אביב בכיסא גלגלים.

כספורטאית ותיקה קיבלה סירי מדליה מנשיא המדינה חיים הרצוג במלאת חצי יובל (25 שנה) למרכז הספורט לנכים, וכן קיבלה תעודת הוקרה ומדליה על מצוינות אולימפית בכדורסל נשים. ב-2013 קיבלה פרס על מפעל חיים בטקס שנערך במרכז הספורט לנכים ברמת גן מידי ראש העיר ישראל זינגר ושר הרווחה יצחק (בוז'י) הרצוג.

## קישורים חיצוניים

* גאולה סירי נכנסה להיכל התהילה - כדורסל נשים
* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאי איל"ן
קטגוריה:ישראליות ילידות תימן
קטגוריה:ישראלים ילידי תימן
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:שחקני טניס שולחן נכים ישראלים
קטגוריה:שיאניות עולם ישראליות
קטגוריה:מטילי כידון ישראלים
קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות פאראלימפיות ישראליות
קטגוריה:אתלטיות נכות ישראליות
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:אתלטים במשחקים הפאראלימפיים סיאול (1988)
קטגוריה:אתלטיות במשחקים הפאראלימפיים סיאול (1988)
קטגוריה:נפגעי פוליו ישראלים
קטגוריה:ישראליות שנולדו ב-1949
קטגוריה:ישראלים שנולדו ב-1949
מחוז ביג הורן (ויומינג)

**מחוז ביג הורן** (באנגלית: **Big Horn County**) הוא מחוז של מדינת ויומינג שבארצות הברית. נכון לשנת 2000 התגוררו במחוז 11,461 תושבים. בירת המחוז היא העיר בייסין. במחוז ממוקמת אוניברסיטת ויומינג.

המחוז נוסד בשנת 1869.

## גאוגרפיה
שטחו של מחוז ביג הורן 8,182 קמ"ר, מהם 8,125 קמ"ר שטחי יבשה, ו-57 קמ"ר (0.70%) שטחי מים. מחוז פארק (ויומינג) גובל במחוז ביג הורן ממערב, מחוז ואשאקי גובל בו מדרום, מחוז ג'ונסון (ויומינג) ומחוז שרידן גובלים בו ממזרח, מחוז ביג הורן שבמדינת מונטנה ומחוז קרבון שבמדינת מונטנה גובלים במחוז ביג הורן מצפון.

## אוכלוסין
נכון לשנת 2000 מתגוררים במחוז 11,641 תושבים. צפיפות האוכלוסין הממוצעת היא נפש אחת לקמ"ר.
23% מתושבי המחוז הם ממוצא גרמני, 23% ממוצא אנגלי, ו-8% ממוצא אירי.

## השכלה
מחוז ביג הורן מחולק לארבעה מחוזות השכלה.

## קישורים חיצוניים

* 
*מרשם האתרים ההיסטוריים הלאומי - מחוז ביג הורן

ביג הורן
פרננדו קולונגה

**פרננדו קולונגה אוליברס** (בספרדית: **Fernando Colunga Olivares**; נולד ב-3 במרץ 1966) הוא שחקן טלנובלות מקסיקני.

## ביוגרפיה
פרננדו קולונגה נולד במקסיקו סיטי, מקסיקו, לפרננדו ומרגריטה קולונגה. את תחילת דרכו, עשה קולונגה בלימודי הנדסה אזרחית באוניברסיטת מקסיקו, אך לאחר עצה מחבר, פרננדו החל ללמוד משחק.

את צעדיו הראשונים בעולם הטלנובלות עשה בתפקידים משניים. בשנת 1996, שיחק קולונגה בתפקיד ראשי בטלנובלה "מריה מריה". הטלנובלה נהפכה לפופולרית, והעלתה את מעמדותו של קולונגה בעולם המשחק.

בשנת 2010 קולונגה כיכב בטלנובלה "אשת הברזל", לצד לוסרו וגבריאלה ספניק. הוא זכה בפרס השחקן הטוב ביותר לאותה שנה.

בשנת 2015 כיכב בתפקיד הראשי בסרט הקומדיה האמריקאי-דומיניקני "Ladrones" בדמוותו של אלחנדרו טולדו. באותה שנה גילם את אלאדיו גומז לונה בטלנובלה "תשוקה וכוח".

בשנים 2023–2024 שיחק בתפקיד ראשי בטלנובלה "El maleficio" בתור אנריקה דה מרטינו, לצדם של מרלן פבלה ומארק תאצ'ר.

בשנת 2024 כיכב לצדה של אנה ברנדה קונטררס בטלנובלה "הרוזן" (אנ') מבית רשת טלמונדו האמריקאית.

בשנת 2025 החל לככב לצד קתרין סיאצ'וקה בטלנובלה "Amanecer" בתור ליאונל קרנזה קינטנה. 

## סדרות טלוויזיה
* 1992 - "**מריה מרצדס**" - Maria mercedes - **דמות**: צ'יצו.
* 1994 - "**מרימר**" - Marimar - **דמות**: אדריאן רוסלס.
*1995-1996 - "**[[מריה מריה]]**" - Maria la del Barrio - **דמות**: לואיס פרננדודה לה וגה.
*1997 - "**אזמרלדה**" - Esmeralda - **דמות**: חוסה ארמנדו פניראל.
*1998 - "**[[המתחזה]]**" - La Usurpadora - **דמות**: קרלוס דניאל ברצ'ו.
*1999 - "**לעולם לא אשכחך**" - Nunca te Olvidare - **דמות**: לואיס גוסטבו.
*2000-2001 - "**[[חבקי אותי חזק]]**" - Abrazame muy Fuerte - **דמות**: קרלוס מנואל ריברו.
*2002 - "Navidad sin fin" - דמות: פדרו מונטז'.
*2003 - "**אהבת אמת**" - Amor Real - **דמות**: מנואל פואנטס גרה.
*2005 - "**הזר**" - Alborada - **דמות**: לואיס מנריקה.
*2007-2008 - "תשוקות" - Pasión - **דמות**: ריקרדו דה סלמנקה / ריקרדו לופז דה קרבחל.
*2008-2009 - "**[[מחר ולתמיד]]**" - Mañana Es Para Siempre - **דמות**: אדוארדו חוארס קרוס / פרנקו סנטורו.
*2010 - "**[[אשת הברזל (סדרה)|אשת הברזל]]**" - Soy Tu Dueña - **דמות**: חוסה מיגל מונטסינוס.
*2013–2012 - Porque El Amor Manda - **דמות**: חסוס גרסיה.
*2015–2016 - תשוקה וכוח - **דמות**: אלאדיו גומז לונה.
*2022 - הסוד של משפחת גרקו - דמות: אכילס גרקו.
*2023–2024 - *El maleficio* - דמות: אנריקה דה מרטינו.
*2024 - הרוזן (אנ') - אלחנדרו גאייטן / הרוזן חואקין ממונטנגרו
*2025 - *Amanecer* - בתפקיד: ליאונל קרנזה קינטנה.

## סרטי קולנוע
*1995 - "**עבדים של התשוקה**"
*1996 - "**נשק אותי בפה**"
*1999 - "**המתחזה הסרט**"
*2007 - "**גנב שגונב מגנב**"
*2008 - "**[[השיגעון]]**"
*2015 - "**[[דני קולינס]]**"
*2015 - "**גנבים**" (סרט המשך ל"גנב שגונב מגנב").

## קישורים חיצוניים

* 

קטגוריה:שחקני קולנוע וטלוויזיה מקסיקנים
קטגוריה:מקסיקנים שנולדו ב-1966
מחוז ג'ונסון (ויומינג)

**מחוז ג'ונסון** (באנגלית: **Johnson County**) הוא מחוז של מדינת ויומינג שבארצות הברית. המחוז ממוקם בצפון מרכז המדינה. נכון לשנת 2000 התגוררו במחוז 7,025 תושבים. בירת המחוז היא העיר באפלו.

דרך המחוז חולפים כביש בין מדינתי 25 וכביש בין מדינתי 90.

## היסטוריה
מחוז ג'ונסון הוקם בשנת 1875. בשנת 1892 נערך במחוז קרב מחוז ג'ונסון - מאבק מזוין בין כוחות המשטרה המקומית לחוואים מקומיים וגנבי בקר, שדרשה לבסוף את התערבותו של צבא ארצות הברית להשלטת סדר במחוז. המערבון שערי החופש מ-1980 מתאר בצורה בדיונית קרב זה.

## גאוגרפיה
שטחו של מחוז ג'ונסון 10,813 קמ"ר מהם 10,791 קמ"ר הם שטחי יבשה, ו-22 קמ"ר (0.80%) הם שטחי מים. מחוז שרידן גובל במחוז ג'ונסון מצפון, מחוז קמפבל גובל בו ממזרח, מחוז קונוורס גובלים בו מדרום מזרח, מחוז נטרונה גובל בו מדרום, מחוז וושקי גובל בו ממערב, ומחוז ביג הורן מצפון מערב.

נהר פאודר זורם דרך המחוז לכיוון צפון.

## אוכלוסין
נכון לשנת 2000 מתגוררים במחוז 7,075 תושבים. צפיפות האוכלוסין הממוצעת היא 2 נפשות לקמ"ר.
27% מתושבי המחוז הם ממוצא גרמני, 15.2% ממוצא אנגלי, ו-10.8% ממוצא אירי.

## קישורים חיצוניים

* 
* לשכת המסחר של באפלו, בירת המחוז
* מרשם האתרים ההיסטוריים הלאומי - מחוז ג'ונסון

ג'ונסון
אלקנה (פירושונים)

קטגוריה:שמות משפחה עבריים
קטגוריה:שמות פרטיים תאופורים
הנרי רולינס

**הנרי לורנס גארפילד** (באנגלית: **Henry Lawrence Garfield**), המוכר בשם הבמה **הנרי רולינס** (**Henry Rollins**) (נולד ב-13 בפברואר 1961), הוא שחקן, קומיקאי, מוזיקאי וזמר-יוצר פאנק אמריקאי ממוצא יהודי. רולינס הנהיג בשנות השמונים את להקת ההארדקור פאנק בלאק פלאג. בשנים האחרונות חדל להופיע כמוזיקאי והחל להופיע כאמן ספוקן וורד. בנוסף, רולינס הוא בעל הוצאת ספרים. בין השאר יצאו בה ספריו וכן ספרים מאת ניק קייב.

## הופעות בישראל
רולינס הגיע לישראל ב-1998 וב-2007. בשני ביקוריו לא הופיע כמוזיקאי אלא כאמן ספוקן וורד, סגנון הופעה אשר רולינס הגדירו כסטנד-אפ נטול פואנטה בסוף כל משפט.

## מודעות חברתית ופוליטית
בשנים האחרונות רולינס מרבה לעסוק בנושאים פוליטיים וחברתיים שונים. בתקופת כהונתו של ג'ורג' בוש דיבר רבות נגדו והגדיר אותו כטיפש. רולינס הזכיר בהופעתו בארץ את הוצאתו להורג של סדאם חוסיין אשר נערכה ימים ספורים קודם לכן. בנוסף, הוא ידוע כמתנגד חריף לרדיפת הומואים, הומופוביה וגזענות וקטעים רבים בהופעותיו עוסקים גם בתחומים אלה.

## פילמוגרפיה
### קולנוע

* המרדף (1994)
* היט (1995)
* ג'וני נמוניק (1995)
* כביש אבוד (1997)
* ג'ק פרוסט (1998)
* פזיזה ופראית (1999)
* באטמן הדור הבא: שובו של הג'וקר (2000)
* המעבורת של מורגן (2001)
* ג'קאס: הסרט (2002)
* בזהות אחרת (2002)
* בחורים רעים 2 (2003)
* חגיגה רצחנית (2005)
* האליבי (2006)
* טעות בכיוון 2: דרך ללא מוצא (2007)
* קבר השטן (2009)
* הפקח הירוק: אבירי הברקת (2011)
* לא מת מעולם (2015)
*מיוזיק (2021)

### טלוויזיה

*ילדי האנרכיה (2014-2008)
*זאהיר, האגדה של קורה (2014) – דיבוב
*הכי גרועים שיש (2015)
*אומת הזומבים (2017)
*כיתה קטלנית (2019-2018)
*עכשיו אפוקליפסה (2019)
*שליטי היקום: הגילוי (2021) – דיבוב

## קישורים חיצוניים

* 

* 
* 
* 
* 

קטגוריה:אמריקאים ממוצא רוסי-יהודי
קטגוריה:אמריקאים ילידי וושינגטון די. סי.
קטגוריה:זמרים-יוצרים יהודים
קטגוריה:זמרים-יוצרים אמריקאים
קטגוריה:זמרי רוק אמריקאים
קטגוריה:זמרי רוק יהודים
קטגוריה:זמרי מטאל אמריקאים
קטגוריה:זמרי מטאל יהודים
קטגוריה:מוזיקאי פאנק (Punk)
קטגוריה:שחקני קולנוע וטלוויזיה יהודים אמריקאים
קטגוריה:בלוגרים אמריקאים
קטגוריה:בלוגרים יהודים
קטגוריה:פעילים למען זכויות להט"ב בארצות הברית
קטגוריה:פעילים למען לגליזציה של סמים קלים
קטגוריה:אתאיסטים אמריקאים
קטגוריה:אתאיסטים יהודים
קטגוריה:מבקרי בריאתנות
קטגוריה:אמני ספוקן וורד
קטגוריה:אמריקאים שנולדו ב-1961
גלסון פרננדס

**גלסון דה קונסיסו טבארס פרננדס** (בפורטוגזית:** Gélson da Conceição Tavares Fernandes**; נולד ב-2 בספטמבר 1986 בפראיה שבכף ורדה) הוא כדורגלן עבר שווייצרי ששיחק בעמדת הקשר האחורי. הוא ידוע בעיקר בשמו הפרטי. גלסון הוא בן דודו של מנואל פרננדש.

## קריירה
פרננדס נולד וגדל בכף ורדה שמול חופי מערב אפריקה. פרננדס החל את הקריירה שלו בקבוצת פ.צ. סיון בגיל 9, ובשנת 2004 התקדם לקבוצה הבוגרת. במשך שלוש שנים הוא השתתף ב-99 משחקים והבקיע שער אחד, וב-2007 עבר למנצ'סטר סיטי מהפרמייר ליג. בשנת 2009 עבר לסנט אטיין מליגת העל הצרפתית. בקיץ 2010 הושאל לקייבו עד לסוף העונה.

לאחר תקופות השאלה גם בלסטר סיטי מנצ'מפיונשיפ ואודינזה, חתם נלסון פרננדס ב-3 ביולי 2012 על חוזה לארבע שנים עם ספורטינג ליסבון הפורטוגלית. ב-5 באוגוסט 2014 חתם בקבוצת סטאד ראן הצרפתית לארבע שנים.

בקיץ 2017 הצטרף גלסון פרננדס לאיינטרכט פרנקפורט מהבונדסליגה.

ב-14 במאי 2020 הודיע פרננדס כי יפרוש ממשחק בתום העונה.

### נבחרת שווייץ
נכון ליולי 2012 רשומים לזכותו 37 הופעות ושני שערים במדי נבחרת שווייץ. את שער הבכורה בנבחרת כבש בניצחון 0-2 על נבחרת מולדובה ב-28 במרץ 2009. את שערו השני כבש במשחק הניצחון נגד  במסגרת מונדיאל 2010 שנערך בדרום אפריקה.

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:פראיה: כדורגלנים
קטגוריה:כדורגלני פ.צ. סיון
קטגוריה:כדורגלני מנצ'סטר סיטי
קטגוריה:כדורגלני סנט אטיין
קטגוריה:כדורגלני קייבו ורונה
קטגוריה:כדורגלני לסטר סיטי
קטגוריה:כדורגלני אודינזה
קטגוריה:כדורגלני ספורטינג ליסבון
קטגוריה:כדורגלני פרייבורג
קטגוריה:כדורגלני סטאד רן
קטגוריה:כדורגלני איינטרכט פרנקפורט
קטגוריה:כדורגלני נבחרת שווייץ
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים שווייצרים באנגליה
קטגוריה:ספורטאים שווייצרים בצרפת
קטגוריה:ספורטאים זרים באיטליה
קטגוריה:ספורטאים זרים בפורטוגל
קטגוריה:ספורטאים שווייצרים בגרמניה
קטגוריה:שווייצרים שנולדו ב-1986
בורחה ולרו

**בורחה ולרו איגלסיאס** (בספרדית: **Borja Valero**; נולד ב-12 בינואר 1985 במדריד) הוא כדורגלן עבר ספרדי.

## קריירה
לאחר שהתקדם בקבוצות הנוער של ריאל מדריד ערך ולרו את הופעת הבכורה המלאה שלו במשחק נגד אֶסִיחָה בַּלוֹמְפְּיֶה, כאשר החליף את חאבי גארסיה בדקה ה-60 במסגרת גביע המלך הספרדי, ב-25 באוקטובר 2006. הוא השתתף במשחק נוסף עבור ריאל במסגרת ליגת האלופות, כשהחליף במשחק החוץ נגד דינמו קייב (תיקו 2–2) את מיגל אנחל מייטו. את שתי עונותיו הראשונות ככדורגלן מקצוען שיחק תחילה במדי ריאל מדריד קסטיליה, קבוצת הבת של ריאל מדריד, במסגרת הליגה הספרדית השנייה.

באוגוסט 2007 חתם ולרו על חוזה לחמש שנים במדי ריאל מיורקה, לאחר ששוחרר ללא תשלום מריאל מדריד. ולרו הבקיע את שערו הראשון בלה ליגה בניצחון הביתי 7–1 על רקראטיבו ולבה, ב-9 במרץ 2008.

ב-22 באוגוסט 2008, שנה אחת בלבד לאחר שהצטרף למיורקה, חתם ולרו חתם באלופת הפוטבול ליג האנגלית וסט ברומיץ' אלביון, תמורת סכום שיא למועדון על סך שבעה מיליון אירו. ולרו חתם על חוזה לארבע שנים, עם אופציה להארכה. הוא ערך את הופעת הבכורה שלו במועדון ארבעה ימים מאוחר יותר, בהפסד 1–3 להרטלפול יונייטד בגביע הליגה האנגלית. אולם, לאחר עונה אחת באנגליה הושאל ולרו חזרה לקבוצות ספרדיות; בשנת 2009 לריאל מיורקה ובשנת 2010 לויאריאל. בקיץ 2011, בתום השאלתו לוויאריאל, נרכש כרטיס השחקן שלו על ידי הקבוצה. בסוף עונת 2011/2012 ירד ולרו יחד עם ויאריאל לליגה הספרדית השנייה, ובעקבות כך עבר לפיורנטינה האיטלקית.

ב-10 ביולי 2017 לאחר חמש עונות במדי פיורנטינה, חתם ולרו באינטר מילאנו. ב-16 בספטמבר 2020 חזר ולרו לפיורנטינה וחתם לעונה אחת. ב-30 ביוני 2021 הודיע על פרישה, אך באוגוסט אותה שנה חתם בקבוצת האוהדים החובבנית לבובסקי מפירנצה, המשחקת בליגה השישית באיטליה.

### נבחרת ספרד
ולרו שיחק במדי נבחרת ספרד על גיל 19 באליפות אירופה עד גיל 19 בשנת 2004, והבקיע שער בדקה האחרונה של משחק הגמר נגד טורקיה, בניצחון 0–1 שהביא לזכייתה של ספרד בטורניר. ב-4 ביוני 2011 ערך ולרו את הופעת הבכורה שלו במדי נבחרת ספרד הבוגרת, ובישל שער לפרננדו טורס לאחר שעלה כמחליף במשחק הידידות מול נבחרת ארצות הברית.

## קישורים חיצוניים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני מיורקה
קטגוריה:כדורגלני וסט ברומיץ' אלביון
קטגוריה:כדורגלני ויאריאל
קטגוריה:כדורגלני פיורנטינה
קטגוריה:כדורגלני אינטר מילאנו
קטגוריה:כדורגלני נבחרת ספרד
קטגוריה:מדריד: כדורגלנים
קטגוריה:ספרדים שנולדו ב-1985
רביעיית ברודסקי

**רביעיית ברודסקי** (אנגלית: Brodsky Quartet) היא רביעיית מיתרים בריטית, הקיימת מאז 1972 אף כי מחבריה המקוריים נשארו כיום רק איאן בלטון וז'קלין תומאס. נוסף לביצוע מוזיקה קלאסית אירופאית, בעיקר רפרטואר רביעיות מיתרים של מלחינים מן התקופה הקלאסית ואילך, כמו היידן, בטהובן, שוברט, בארטוק ושוסטקוביץ', הם משתפים פעולה עם דמויות מעולם הרוק והפופ כמו ביורק, אלוויס קוסטלו ופול מקרטני. הם מנגנים את ה"מיתרים" באלבום האוסף "עץ משפחה" של ביורק. 

הרביעייה מנגנת בעמידה. לצ'לו של ז'קלין תומאס הותאמה רגלית ארוכה במיוחד והיא משתמשת בשרפרף קטן מתחת לרגלה השמאלית, כדי שתוכל להשעין את הצ'לו אל ברכה הכפופה.

במאי 1998 קיבלה רביעיית ברודסקי את פרס אגודת הפילהרמונית המלכותית על תרומה יוצאת דופן לעולם המוזיקה.

נוסף להופעות פומביות והקלות, רביעיית ברודסקי פועלת כיום כרביעייה אורחת באקדמיה הסקוטית המלכותית למוזיקה ודרמה, שם הם מדריכים בקביעות הרכבי מוזיקה קאמרית של סטודנטים באקדמיה.

## חברים

* דניאל רולנד, כינור
* איאן בלטון, כינור
* פול קסידי, ויולה
* ז'קלין תומאס, צ'לו

## קישורים חיצוניים
* 


* Interview with Daniel Rowland of the Brodsky Quartet


## הערות שוליים




קטגוריה:הרכבים קאמריים
ברודסקי
קטגוריה:מוזיקאים בריטים
פט רוברטסון

**מריון גורדון "פט" רוברטסון** (באנגלית: **Marion Gordon "Pat" Robertson**; 22 במרץ 1930 – 8 ביוני 2023) היה פעיל דתי, איל תקשורת ופוליטיקאי אמריקאי, וכומר בפטיסטי דרומי. רוברטסון היה מראשי הימין הנוצרי האמריקאי, והתמודד ללא הצלחה על מועמדות המפלגה הרפובליקנית לנשיאות בשנת 1988.
## ביוגרפיה
רוברטסון הוסמך ככומר בזרם הבפטיסטי הדרומי (הוא ויתר על תוארו כשנכנס לזירה הפוליטית), אם כי באופן חריג למקובל שם, אחז כבר בשנות ה-60 בגישה כריזמטית, ובתוכניות הטלוויזיה שלו נערכו דיבור בלשונות וריפויים נסיים לכאורה. רוברטסון הוא המייסד והיו"ר של רשת השידור הנוצרית (CBN), שהייתה רשת הכבלים השלישית בגודלה בארצות הברית במהלך שנות ה-80 של המאה ה-20. מנחה תוכנית הדת "מועדון 700" ומאחוריו קריירה עשירה במגוון יוזמות, בעסקים ובמעורבות חברתית ופוליטית. היה חבר בצוות שמינה הנשיא רונלד רייגן בעניין קורבנות פשע ובמועצת היועצים הכלכליים של מושל מדינת וירג'יניה. בשנת 1987 הוא הקים את הארגון Christian Coalition of America  שמטרתו הייתה לתמוך בפוליטיקאים נוצרים שמרנים. בשנת 1997 עברה הובלת הארגון לדונלד הודל ורנדי טייט, אך כבר בשנת 1999 חזר רוברטסון להיות נשיא הארגון.

רוברטסון היה אורח הקרן לידידות ישראל (IFCJ, USA). ייסד את אוניברסיטת ריג'נט ומספר ארגונים פילנתרופיים הפועלים ברחבי העולם. פרסם עשרה ספרים, שזכו להצלחה רבה בארצות הברית. מוסמך הסמינר התאולוגי של ניו יורק בתאולוגיה, ובעל תואר דוקטור לשם כבוד מבית הספר למשפטים באוניברסיטת ייל.

רוברטסון היה ידוע בהשקפותיו האנטי-פמיניסטיות וההומופוביות ובתאוריות הקונספירציה הרבות בהן האמין. את עמדותיו ביטא לעיתים בצורה קיצונית.

## קישורים חיצוניים

* 
* 
* 

## הערות שוליים

קטגוריה:אמריקאים ילידי וירג'יניה
קטגוריה:חברי המפלגה הרפובליקנית (ארצות הברית)
קטגוריה:פעילים פוליטיים אמריקאים
קטגוריה:מועמדים לנשיאות ארצות הברית ב-1988
קטגוריה:מועמדים בבחירות המוקדמות מטעם המפלגה הרפובליקנית לנשיאות ארצות הברית
קטגוריה:אמריקאים שנולדו ב-1930
קטגוריה:אמריקאים שנפטרו ב-2023
תומאס המפסון

**תומאס המפסון** (באנגלית: Thomas Hampson, נולד ב-28 ביוני 1955 באלקהרט, אינדיאנה) הוא זמר אופרה, בריטון, אמריקאי.

תומאס המפסון גדל בספוקיין, וושינגטון. הוא למד אצל מרייטה קויל, אליזבת שוורצקופף, מרשל זינגר והורסט גונתר. ב-1980 זכה בפרס שני בתחרות השירה הבינלאומית ס'הרטוגנבוש, ובשנת 1981 הגיע למקום הראשון במבחני הקבלה של המטרופוליטן אופרה בניו יורק.

כבן-חסותו של ליאונרד ברנשטיין, המפסון הקליט איתו את "שירים על מות ילדים" ואת "שירי שוליה נודד" של מאהלר לחברת דויטשה גרמופון, הקלטה שזכתה להערכת רבים. מאז הקלטה זו ועד מות המנצח, תרם תומאס המפסון למספר רב של הקלטות חשובות בניצוחו של ברנשטיין.

הרפרטואר האופראי של המפסון, הנחשב לאחד הבריטונים המובילים של אמריקה, מקיף קשת רחבה של תפקידים: תפקידי הבריטון בדון ג'ובאני של מוצרט, וילהלם טל של רוסיני, "המלט" של תומא ו"יבגני אונייגין" של צ'ייקובסקי, **פיגרו** בספר מסביליה של רוסיני, **ז'רמון** בלה טרוויאטה של ורדי ובהמשך גם: **אמפורטאס** ב"פרסיפל" של וגנר. ב-2003 קיבלה הקלטתו את טנהויזר של וגנר את פרס גראמי להקלטת אופרה מצטיינת. ב-20 בדצמבר 2008 שר את **אתאנאל** בשידור "היי דפינישן" של מטרופוליטן אופרה של "תאיס" מאת ז'יל מאסנה.

תומאס המפסון הוא גם זמר לידר ידוע-שם (פרנץ שוברט, הוגו וולף, יוזף מרקס, ריכרד שטראוס, גוסטב מאהלר ועוד) וסולן מקובל על רבים ממנצחי השורה הראשונה בעולם. הוא נודע גם בפרשנויותיו ל"שירים אמריקאים נושנים" של אהרן קופלנד. הוא מופיע בכל בתי האופרה ואולמות הקונצרטים החשובים בעולם. רבות מהקלטותיו זכו בפרסים.

תומאס המפסון הגיע לישראל פעמים רבות, הופיע עם התזמורת הפילהרמונית הישראלית, נתן רסיטלים, והדריך כיתות אומן.

## קרן המפסון

בשנת 2003 ייסד תומאס המפסון את "קרן המפסון" שמטרתה לקדם את השיר האומנותי באמריקה. הקרן תומכת בחקר התחום ובאומנים צעירים באמצעות מיזמי מחקר, סימפוזיונים, כיתות אומן, הופעות בכורה והרצאות קדם-קונצרטים.

## קישורים חיצוניים

* 


* Crutchfield, Will (1988, 24 February), 'Music: Thomas Hampson' *[[הניו יורק טיימס]]*. Accessed 31 August 2007.
* Rothstein, Edward (1991, 14 February), 'Review/Opera; Thomas Hampson as the Barber' *הניו יורק טיימס*. Accessed 31 August 2007.
* 'Thomas Hampson, Baritone, Plans Debut' (1986, 13 March) *[[הניו יורק טיימס]]*. Accessed 31 August 2007.
* Official website of Thomas Hampson
* Official website of the Hampsong Foundation
* LOC Biography (American 2006 tour)
* PBS Site (American Dreams 1990s tour)
* Bryce, Peter. "Understanding Your Life Through Music: A Mahler Scholar Brings His Passion to DC", *Washingtonian*, January 30 20068
* Thomas Hampson in photographs by Wolf Kettler

## הערות שוליים

קטגוריה:זמרי בריטון
קטגוריה:זמרי אופרה אמריקאים
קטגוריה:בוגרי אוניברסיטת מזרח וושינגטון
קטגוריה:אמריקאים שנולדו ב-1955
ברודסקי

**ברודְסקי** (ברוסית: **Бродский**; באוקראינית: **Бродський**; באנגלית: **Brodsky**) הוא שם משפחה יהודי, רוסי ואוקראיני.

קטגוריה:שמות משפחה
קטגוריה:שמות משפחה אשכנזיים
פיליפ קלודל

**פיליפ קלודל** (בצרפתית: **Philippe Claudel**; נולד ב-2 בפברואר 1962) הוא סופר ובמאי קולנוע צרפתי. במקביל ליצירתו, משמש קלודל כמרצה לספרות באוניברסיטת ננסי בצרפת.

## ביוגרפיה
פיליפ קלודל נולד וגדל במחוז לורן. לאחר שלמד בננסי, שירת קלודל במשך 11 שנים כמורה לספרות בבתי סוהר. הקשר עם האסירים שימש לו השראה לסיפורים קצרים, רומנים ותסריטים.

ספרו הידוע ביותר של קלודל הוא "הנפשות האפורות", שזכה במספר פרסים בצרפת ובשוודיה ותורגם לשפות רבות, בהן עברית. הספר השיב לתודעה הספרותית את המתיחות הצרפתית-גרמנית של מלחמת העולם הראשונה.

ב-2008 ביים את הסרט הצרפתי "לאהוב אותך מאז" (Il y a longtemps que je t'aime).

קלודל נסע פעמים רבות לאינדונזיה, ופגישותיו באי סולאווסי עם בני שבט הטוראג'ה, שימשו להשראה לספרו "העץ של בני טורג'ה".

## יצירתו הספרותית

* Meuse l'oubli
* Quelques-uns des cent regrets
* Le Café de l'Excelsior
* J'abandonne
* Barrio Flores : petite chronique des oubliés
* Les Âmes grises
* La Petite Fille de Monsieur Linh
* Le Rapport de Brodeck


### ספריו שתורגמו לעברית
* **שקשוק המפתחות** (2002), תרגום: שי סנדיק, סנדיק ספרים, 2014.
* **הנפשות האפורות** (2003), תרגום: ניר רצ'קובסקי, כתר, 2005.
* **הנכדה של מר לין** (2005), תרגום: שי סנדיק, מודן, 2012.
* **הדוח של ברודק** (2007), תרגום: שי סנדיק, מודן, 2009.
* **העץ של בני טורג'ה** (2016), תרגום: שי סנדיק, תמיר סנדיק ספרים, 2016.
* **לא אנושיים** (2017), תרגום: לי עברון, תמיר סנדיק ספרים, 2017.
* **ארכיפלג הכלב** (2018), תרגום: שי סנדיק, תמיר סנדיק ספרים, 2019.

## יצירתו הקולנועית
* Il y a longtemps que je t'aime (צרפתית: 'לאהוב אותך מאז'), 2008, בכיכובן של קריסטין סקוט-תומאס ואלזה זילברשטיין.
*לפני החורף (2013) - עם קריסטין סקוט-תומאס.

## קישורים חיצוניים

* 
* שירה קדרי-עובדיה, לב של יהודי, ריאיון עם קלודל, אתר בית אבי-חי, 6 באפריל 2013
* עופרה עופר אורן, מדוע כתב פיליפ קלודל את הספר "שקשוק המפתחות", חוויות מבית הסוהר, בבלוג סופרת ספרים, 9 בנובמבר 2014
* 
* 
* 
* 

## הערות שוליים

קטגוריה:סופרים צרפתים
קטגוריה:במאי קולנוע צרפתים
קטגוריה:צרפתים שנולדו ב-1962
פור

שמאל|ממוזער|200px|גבול
**פוּר** (בשפת הפור: **פֿוּרַא**; בערבית: **فور**) הם עם היושב בדרום-מערב סודאן, בעיקר בחבל דארפור, שבו הם הקבוצה האתנית הגדולה ביותר.

פרנסתם העיקרית של בני השבט היא ברעיית צאן ובחקלאות, בעיקר בגידול דוחן.
חברתם היא חברה מסורתית, הנשלטת בידי זקני הכפר, ואשר משתייכת לדת האסלאם, בעקבות כיבושו של האזור בידי אימפריית קאנם בימי הביניים. בני הפור דוברים את שפת הפור, שפה נילו-סהרית, ובשנות האלפיים, יש בהם הדוברים גם ערבית.

השם "דארפור" פירושו "ביתם של הפור"; בני השבט היו מייסדיה של סולטנות דארפור ההיסטורית, ששלטה בחבל עד שנת 1916. גם מושלי החבל הנודעים ביותר מאז הם מבני פור.

עבד אל-ואחד מוחמד נוּר (בערבית: عبد الواحد محمد نور), מבני פור, הוא שייסד בשנת 1992 את תנועת המורדים 'התנועה והצבא לשחרור סודאן' (SLA).

אזור מחייתם המקורי של בני פור הוא האזור ההררי שבין ג'בל סי וג'בל מארה; ואולם כיום, בעקבות הסכסוך בדארפור, מתגוררים רובם באזורים התחתיים שממערב ומדרום-מערב, בסביבות . חלק אחר של בני פור מתגוררים בצ'אד, ממערב לסודאן. רבים מבני הצ'אד כיום הם פליטים, המתגוררים במחנות פליטים או בארצות הסמוכות לסודאן, כמצרים וכן בישראל (בעיקר באילת) ישנם פליטים בני פור.

אורח חייהם ופרנסתם של בני פור הובילו לסכסוך ביניהם לבין שבטי הבדואי הנוודים בגארה (מספרם עולה על בני פור ביחס של 2:1), הרועים את צאנם באזור, בנוגע לגישה למים ולשטחי מרעה, בפרט באזור ג'בל מארה שבמרכז דארפור, שבהריו מצויה הקרקע החקלאית הפורייה ביותר. סכסוך זה הוליד מתיחות אתנית רבת שנים באזור, שהתפרצה לבסוף ברצח העם בדארפור שהחל בשנת 2003 ונמשך עד לימינו.

## קישורים חיצוניים

*darfur.tv 
*Alex de Waal, Darfur's deep grievances defy all hopes for an easy solution, The Observer, July 25, 2004
*Jeffrey Gettleman, Chaos in Darfur Rises as Arabs Fight With Arabs, NY Times, September 3, 2007


## הערות שוליים

קטגוריה:עמי אפריקה
קטגוריה:סודאן: קבוצות אתניות
קטגוריה:פליטים
קטגוריה:עמים
קטגוריה:צ'אד: קבוצות אתניות
קטגוריה:דארפור
גן הקיטור השווייצרי

שמאל|ממוזער|250px|רכבות וגשרים ב'''גן הקיטור השווייצרי'''
**גן הקיטור השווייצרי** (שם רשמי המאוית חלקו בצרפתית וחלקו באנגלית: **Le Swiss Vapeur Parc**) הוא פארק מיניאטורות בעיירה לה בּוּבְרֶה (Le Bouveret), על רצועת החוף של קנטון ואלה, על אגם ז'נבה. הגן מכיל דגמים של הבניינים המפורסמים בשווייץ וכן דגמי רכבות ודגמים של אביזרי מסילות ברזל כגון גשרים ומנהרות.

קנה המידה של דגמי הרכבות הוא 1:8 והדבר מאפשר למבקרים לרכב על גגות הקרונות כדי לתור בגן. חלק מדגמי הרכבות מונעים בבנזין וחשמל וחלק בקיטור – ומכאן שם הגן. מפעילי הרכבות יושבים על הקרונות הראשונים של הרכבות ומתפעלים אותן בעזרת כפפות מטבח.

קנה המידה של שאר הדגמים אינו אחיד. הגדולים ביותר ביניהם, אלה שניתן להיכנס לתוכם רגלית כדי לצפות בחלקיהם הפנימיים ואלה שהוסבו למבני ציבור כמו קיוסקים וחדרי שירותים הם בקנה מידה של 1:5.

הגן מכיל גם אגמים מלאכותיים קטנים וערוגות עם פרחי העונה המקובלים בשווייץ. אולם במהלך חודשי החורף הגן סגור.

כאשר הגן נפתח, ב-6 ביוני 1989, היו בו רק שתי רכבות ושטחו היה 9,000 מטר מרובע. בשנת 2007 השתרע הגן על 17,000 מטר מרובע והיו בו חמש עשרה רכבות. בין השנים 1989 לבין 2007 ביקרו בגן שניים ורבע מיליון איש.

בכל חודש יוני מתקיים בפארק "פסטיבל הקיטור הבינלאומי".

## קישורים חיצוניים

* 

קטגוריה:פארקי מיניאטורות
קטגוריה:שווייץ: מבנים
קטגוריה:שווייץ: רכבות
קטגוריה:שווייץ: תרבות
קטגוריה:ואלה
יוזף מרקס

ממוזער|left|יוזף מרקס
**יוזף רופרט רודולף מרקס** (בגרמנית: **Joseph Rupert Rudolf Marx**; 11 במאי 1882 בגראץ – 3 בספטמבר 1964 בגראץ) היה מלחין, מורה ומבקר אוסטרי.

בראיון שנתן לאלייזה מאך ("פסנתרנים דגולים בני זמננו מדברים בשם עצמם"; "ספרי דובר על מוזיקה"), אמר חורחה בולט, כי "הקונצ'רטו הרומנטי לפסנתר" של יוזף מרקס היה האהוב עליו ביותר מבין הקונצ'רטי הווירטואוזיים הגדולים, הודות למפגן הכוח הכביר שהוא דורש מן הסולן.

בשנת 1914 הוא התחיל ללמד באוניברסיטה למוזיקה ואמנויות הבמה של וינה. מספר שנם הוא היה רקטור של המוסד. ז'אק דה מנשה היה בין תלמידיו.

## יצירות
### יצירות ווקאליות
:מוזיקה כוראלית:
* Ein Neujahrshymnus ("מזמור לשנה החדשה") (1914)
* Berghymne ("מזמור הררי") (1910)
* Herbstchor an Pan ("מקהלת סתיו לאל פן") למקהלה מעורבת, מקהלת נערים, עוגב ותזמורת (1911)
* Morgengesang ("שירת בוקר") למקהלת גברים ותזמורת (1910)
* Abendweise ("נעימת ערבית") (1912)
* Gesang des Lebens ("שיר חיים") למקהלת גברים ועוגב (1914)

:שירים/שירים תזמורתיים:
* כ-150 לידר, שערים וארבעה מהם מצויים גם כשירים תזמורתיים
* Verklartes Jahr ("שנת זוך") לקול בינוני ותזמורת (מחזור שירי תזמורת, 1932, קיים גם כשירים תזמורתיים)

### יצירות אינסטרומנטליות
:מוזיקה תזמורתית:
* Eine Herbstsymphonie ("סימפוניית סתיו", 1921)
* Eine symphonische Nachtmusik ("מוזיקת לילה סימפונית", 1922)
* Idylle - Concertino über die pastorale Quart "אידיליה" קונצ'רטינו על הרביע הפסטורלי, 1925)
* Eine Frühlingsmusik ("מוזיקת אביב,, 1925)
* Nordland-Rhapsodie ("רפסודיה נורדית"), 1929)
* Alt-Wiener Serenaden ("סרנדות מווינה הישנה", 1941)
* "סימפוניה בסגנון קלאסי" לתזמורת מיתרים, (1944)
* "פרטיטה בסגנון עתיק לתזמורת מיתרים" (1945)
* Feste im Herbst ("חגיגות סתיו", 1946)

: קונצ'רטי:
* "קונצ'רטו רומנטי לפסנתר" במי מז'ור (1919-20)
* "Castelli Romani" ("ארמונות רומאיים") לפסנתר ותזמורת במי במול מז'ור (1929-30)

### יצירות אחרות
* שישה קטעים לפסנתר (1916)
* רביעיית מיתרים בלה מז'ור (1936, עיבוד מ-1948 ל"קוורטטו כרומטיקו")
* Quartetto in modo antico ("רביעייה בסגנון עתיק", (1938)
* Quartetto in modo classico ("רביעייה בסגנון קלאסי", 1941)
* שתי סונאטות לפסנתר
* יצירות לצ'לו ופסנתר
* "טריו-פנטזיה"
* שלוש יצירות לרביעיית פסנתר
* קטעים לעוגב
* קטעים לפסנתר שלא יצאו לאור
* יצירות לקול והרכב קאמרי

## קישורים חיצוניים


* www.joseph-marx-society.org - Official website of the Joseph Marx Society
* www.joseph-marx.org - Huge website on the composer Joseph Marx
* The American Symphony Orchestra will perform the US Premiere of Marx's Autumn Symphony in 2008 http://www.americansymphony.org


קטגוריה:מלחינים אוסטרים
קטגוריה:מורים למוזיקה
קטגוריה:גראץ: אישים
קטגוריה:סגל האוניברסיטה למוזיקה ואמנויות הבמה של וינה
קטגוריה:אוסטרים שנולדו ב-1882
קטגוריה:אוסטרים שנפטרו ב-1964
הפנון

**הפנון** הוא מינרל נזוסיליקטי (סיליקט במבנה דמוי איים), השייך יחד עם הזירקון והתוריט לקבוצת הזירקון.

## תכונות
נוסחת המבנה הכימי של הפנון היא Hf,Zr)SiO4). אף על פי שהקטיון העיקרי במינרל הוא בעיקר הפניום, כמעט תמיד נוכח בו בטבע גם זירקוניום, ולעיתים גם תוריום, אורניום או איטריום. הפנון יכול להכיל עד 45% זירקוניום במבנה. אחוז גבוה יותר של זירקוניום ישנה את שם המינרל לזירקון. הפנון טהור קיים רק מייצורו באופן מלאכותי במעבדה. ההפנון יוצר תמיסה מוצקה (שורה איזומורפית, כלומר תרכובות דומות בהרכבן) עם המינרל זירקון העשיר בזירקוניום (ZrSiO4).

כמו שאר המינרלים בקבוצת הזירקון, ההפנון מתגבש במערכת הטטרגונלית (חבורת סימטריות מרחבית *I4*1/amd). הפרמטרים של תא היחידה הם: Åa=6.57, c=5.96Å.

ההפנון מופיע בטבע בדרך כלל בגבישים פריזמתיים מפותחים למחצה קצרים המסתיימים בקצוות בצורת פירמידות, חתך הרוחב של הגביש מרובע ואורכו המקסימלי עד 1 ס"מ. כמו כן כמסה חסרת צורה, מוטמע כגרגירים חסרי צורה במסת אם ובצורת כליה. הקשיות של המינרל בינונית גבוהה, 7.5 בסולם מוס, הקשיות יורדת עד 6.5 ככל שיש יותר זיהומים בהפנון, והמשקל הסגולי הוא 6.97.

אופטית המינרל הוא חד-צירי חיובי. מקדם השבירה של ההפנון נע בין 1.93 ל-2.03. צבעם של גבישי ההפנון הוא בדרך כלל אדום-כתום, אבל גם צהוב, חום, ולעיתים רחוקות חסר צבע.

המינרל נתגלה לראשונה ב-1974 בכמה מכרות במחוז אלטו ליגונה (Alto Ligonha) בפרובינציה זמבזיה (Zambézia) שבמוזמביק, והתפרסם לראשונה במאמר שכתבו נאבס, ונוניז (J. M. Correia Neves, J. E. Lopes Nunes) מהמעבדה למינרלוגיה באוניברסיטת לורנצו מארקש (כיום מפוטו) שבמוזמביק יחד עם שאמה (Th. G. Sahama), חוקר מהמכון לגאולוגיה באוניברסיטת הלסינקי שבהלסינקי פינלנד. שם המינרל משקף את תכולת ההפניום שבו מצד אחד (תחילת השם), ואת העובדה כי הוא שייך לקבוצת הזירקון (סיומת השם).

## מקור ותפוצה
בזמבזיה (Zambézia) שבמוזמביק ההפנון נוצר בפגמטיטים של גרניט המכילים טנטלום. בהר הולנד (Mt. Holland) שבאוסטרליה המערבית ההפנון נוצר בפגמטיטים שעברו בליה. ההפנון משמש כבצר להפניום.

הפנון הוא מינרל נדיר מאוד, המקומות לדוגמה בהם ניתן למצוא הפנון כוללים כמה מכרות במחוז אלטו ליגונה (Alto Ligonha ) בפרובינציה זמבזיה (Zambézia) שבמוזמביק (שם נתגלה המינרל); בביקיטה (Bikita ) שבזימבבווה; סמוך להר הולנד (Mt. Holland) שבמדינת אוסטרליה המערבית שבאוסטרליה; במקומות שונים בקנדה ובצפון קרולינה שבארצות הברית.
## לקריאה נוספת

*Emsley, John. *Nature's Building Blocks.* Oxford, 2001. 


## קישורים חיצוניים

*אתר WebMineral
*הפנון באתר Mindat
*אתר Minerals net
*פרויקט rruf 
*J. A. Speer, B. J. Cooper, '' Crystal structure of synthetic hafnon, HfSiO<sub>4</sub>, comparison with zircon and the actinide orthosilicates" מתוך American Mineralogist, כרך 67 עמ' 904-808, 1982
## הערות שוליים

קטגוריה:נזוסיליקטים
קטגוריה:מינרלים סיליקטיים
קטגוריה:מינרלים
1991

1991 היא שנה פלינדרומית, האחרונה באלף השני. השנה הפלינדרומית הקודמת לה היא 1881, והבאה אחריה היא 2002.
__TOC__

## אירועים
[ממוזער|200px|[מלחמת המפרץ]]
[200px|ממוזער|15 ביוני: התפרצות שיא של הר הגעש [פינטובו בפיליפינים גורמת לאובך אטמוספירי סביב כדור הארץ]]

## נולדו

## נפטרו
[140px|ממוזער|שמאל|[אולף החמישי, מלך נורווגיה]]
[140px|ממוזער|שמאל|[דוקטור סוס]]
[140px|ממוזער|שמאל|[פרדי מרקיורי]]

## לוח שנה

## קישורים חיצוניים
פנחס טורברג

**פנחס טורברג** (כ"ז בטבת ה'תרל"ה, 1875, ידוובנה, לומז'ה, פולין – 1951, ניו יורק) היה סופר וביבליוגרף עברי.

## ביוגרפיה

טורברג נולד לר' יעקב סנדר ולאמו שרה לאה ממשפחה תורנית משכילה. למד אצל אבי אמו הרב חיים אריה לייב פנסטר בעל "שער בת רבים", כשהיה בן 15 החל ללמוד בישיבת וולוז'ין ונשאר בה עד סגירתה בשנת 1892. בוולוז'ין נמנה טורברג על חוג ה"משכילים" בישיבה והיה חברו של חיים נחמן ביאליק, שלכבוד פרידתם כתב את שירו "היה שלום, אחי!". בישיבה, ערך טורברג עיתון תלמידים בשם "החיים" שיצא בכתב יד, ולאחר סגירת הישיבה ערך והוציא עיתון אחר בשם "הבוקר אור", שקישר בין התלמידים לאחר שהתפזרו לביתם עם סגירת הישיבה. העיתון הוקדש "למדע וספרות". לאחר סגירתה של ישיבת וולוז'ין, כשהיה טורברג בן 18, הוא החל לפרסם מאמרים בעיתונים "המליץ" ו"הצפירה".

בשנת 1898 היגר לארצות הברית. שם ערך את העיתון "די יידישע וועלט" בניו יורק, יחד עם חמיו, צבי מסליאנסקי. מאמרים ביבליוגרפיים פרי עטו התפרסמו במספר כתבי עת עבריים. בין השאר סייע טורברג לשמעון דובנוב במחקריו.

אוסף על שמו שמור בספרייה הלאומית.

## לקריאה נוספת
* אליעזר רפאל מלאכי, **כתבי פנחס טורברג - עם תולדותיו ורשימת מאמריו**, ניו יורק, דפוס פיוטורא, ה'תשי"ג

## קישורים חיצוניים

* 
* 

## הערות שוליים

קטגוריה:בוגרי ישיבת וולוז'ין
קטגוריה:יהודים שהיגרו מפולין לארצות הברית
קטגוריה:סופרים כותבי עברית
קטגוריה:ביבליוגרפים עבריים
קטגוריה:אמריקאים שנולדו ב-1875
קטגוריה:אמריקאים שנפטרו ב-1951
ריינס

**רַיְנֶס** הוא שם משפחה הנגזר מהמילה הגרמנית **ריין** שמשמעה "נקי" או "טהור". או מהמילה "ריינה", שפירושה בספרדית "מלכה".

קטגוריה:שמות משפחה
ישיבת המאירי

[שמאל|ממוזער|250px|מייסד הישיבה הרב [שמואל זעפרני זצ"ל בשיעור עם תלמידי הישיבה]]
**ישיבת המאירי** היא ישיבת הסדר שהוקמה בשנת ה'תשנ"ה בקריית משה בירושלים. 

הלימודים בישיבה הם במסלול ישיבת הסדר והיא מונה כ-80 תלמידים.

הישיבה הוקמה בחסות המכללה האקדמית הדתית לחינוך ליפשיץ ופועלת תחת עמותת ליפשיץ עד היום. 

## היסטוריה
בשנת תשנ"ה החלו הרב שמואל זעפרני וד"ר יעקב הדני (בהוראתו של הרב מרדכי אליהו) בהקמת הישיבה, שבה מסלול ייחודי המשלב בין לימודי ישיבה ללימודי אקדמיה, וזאת במטרה להסמיך בוגרים בעלי השכלה אקדמית. הישיבה נקראה על שם הרב משה המאירי, שהוריש את ביתו להקמת הישיבה. הרב מרדכי אליהו שימש כנשיא הישיבה והרב שמואל זעפרני עמד בראשה מהקמתה ועד לדצמבר 2021, אז פרש מראשות הישיבה מסיבות בריאותיות, וכיהן כנשיא הישיבה עד לפטירתו כשמונה חודשים לאחר מכן. את מקומו מילאו הרב עדיאל אסייג והרב יגאל קוטאי. 

תלמידי הישיבה למדו את לימודי האקדמיה במכללת ליפשיץ בירושלים, עד התאחדותה עם מכללת הרצוג שבאלון שבות בשנת 2013. מאז לומדים תלמידי הישיבה במכללת הרצוג, בקמפוס גברים שבאלון שבות.

לימוד העיון בישיבה הוא בשיטת הלימוד הספרדית. שיטת הפסיקה בישיבה היא על פי נשיאה, הרב מרדכי אליהו. 

מלבד שיעורי העיון מועברים בישיבה שיעורי אמונה, הלכה, מוסר ותנ"ך. 

## לימודי המכללה
תלמידי הישיבה לומדים תואר ראשון בחינוך (B.Ed) ותעודת הוראה במכללה האקדמית הרצוג. 

בישיבה מסלול מיוחד, כאשר הלימודים האקדמיים מתחילים כבר משנה א' בישיבה, בשונה מישיבות אחרות בהן מתחילים את הלימודים בדרך כלל רק בשיעור ד', לאחר החזרה מהצבא. המסלול המשולב של ישיבת המאירי, בשיתוף המכללה האקדמית הרצוג מאפשר לתלמידים לסיים תואר ראשון בחינוך (B.Ed) ותעודת הוראה, כבר בשיעור ה' - בסיום מסלול הישיבה. 

## קישורים חיצוניים
* 
*ערוץ ה-Youtube של הישיבה
*דף ה-Facebook של הישיבה

## הערות שוליים

המאירי
המאירי
קטגוריה:מכללת ליפשיץ
קטגוריה:קריית משה
אדיר

קטגוריה:שמות משפחה עבריים
קטגוריה:שמות פרטיים עבריים לגברים
נינג'אטו

שמאל|ממוזער|250px|נינג'אטו ישרה בסגנון הוליוודי
ה**נינג'אטוֹ** (יפנית: **忍者[[שורש 18|刀]]**; ידועה גם כ**נינג'ה קֶן** או **שינוֹבי גאטאנָה**) הוא שמה הפופולרי של חרב המיוחסת לנינג'ות בתרבות הפופולרית. הנינג'אטו מוצגת לרוב כחרב ישרה בעלת להב עם שפה אחת ושמורה מרובעת, אך אין שום ראיות היסטוריות לשימוש בחרב בעלת מאפיינים אלו ביפן הפאודלית על ידי שום קבוצת לוחמים. חרבות אחרות בעלות מאפיינים לא סטנדרטים במטרה להטעות אכן התקיימו ביפן הפאודלית. ניתן ליחס את הפופולריות שלה לארגוני הנין-ג'וטסו, ולסוקה מאסאקי האצומי.

לפי מאסאקי האצומי, הסוֹקֶה (ראש ארגון או שיטה) של ארגון בוג'ינקאן, חרבות אלו השתנו בצורה ובגודל. לרוב הן היו קצרות בהרבה מהקטאנה הקלאסית שבה השתמשו הסמוראים של יפן הפאודלית. הנינג'אטו היא חרב ישרה, אך רק ביחס לרוב חרבות התקופה, שהיו מעוקלות הרבה יותר, ולחרב הנינג'אטו עדיין יש עיקול מסוים. בנוסף, לפני תקופת מייג'י היו תקנות מחמירות בנוגע לצורת הניצב של החרב. לפי תקנות אלו, אסור היה לצובה (מגן היד בניצב) של חרב להיות בעל צורה מרובעת. אף על פי שהנינג'ות פעלו לרוב מחוץ למסגרת החוק, אין סיבה להאמין שהם השתמשו בצובה מרובעת מכיוון שמעשה זה ימשוך אליהם תשומת לב ויחשוף את זהותם.

ארגון בוג'ין קאן מכיל כרגע רק בית ספר אחד שעדיין מתאמן בנינג'אטו, הנקרא טוֹגָקוּרֶה ריוּ. החרב בה הם משתמשים היא הפופולרית ביותר, חרב באורך ואקיזאשי המותאמת בתוך קוֹשירֶה (מידות) של קטאנה.

אף כי החרב הישרה ובעלת הניצב המרובע לא הייתה בשימוש הנינג'ות ביפן הפאודלית, היא זכתה לפופולריות עצומה בהוליווד ומוצגת בסרטי הקולנוע כחרב העיקרית שבה משתמשים הנינג'ות. ברוב הגרסאות של צבי הנינג'ה, הצב לאונרדו חמוש בזוג חרבות נינג'אטו ישרות, ורק במיעוטן בחרבות קטאנה מעוקלות.

ב-2025 ממשלת בריטניה אסרה יבוא, ייצור, מכירה ואחזקה של חרבות נינג'ה.

## קישורים חיצוניים

## הערות שוליים

קטגוריה:חרבות
קטגוריה:חרבות יפניות